Държавен вестник, бр. 22, 2018 г., стр. 31

БРОЙ  22	
Д Ъ Р Ж А В Е Н  В Е С Т Н И К 	
СТР.  31  
съвет или управление на портфейл, прехвърля 
изцяло на клиентите всички възнаграждения, 
комисиони или парични облаги, платени или 
предоставени от трето лице или лице, дейст­
ващо от името на трето лице, във връзка с 
услугите, предоставяни на този клиент, въз­
можно най-скоро след получаването им, но не 
по-късно от 5 работни дни от получаването им.
(2) Инвестиционният посредник информира 
клиентите за възнагражденията, комисионите 
или паричните облаги, които са им прехвър­
лени, чрез периодични справки или по друг 
начин на траен носител.
Чл. 36. (1) Инвестиционен посредник, 
който предоставя независими инвестиционни 
съвети или управление на портфейл, няма 
право да приема непарични облаги, освен по 
изключение, и когато отговарят на условията 
за приемливи незначителни непарични облаги 
по ал. 2 – 4.
(2) Приемливите незначителни непарични 
облаги са облаги, които са разумни и про­
порционални и с размер, при който е малко 
вероятно да повлияят върху поведението на 
инвестиционния посредник по начин, който 
да вреди на интересите на съответния клиент.
(3) Приемливи незначителни непарични 
облаги са единствено облаги, които пред­
ставляват:
1. информация или документация, свързана 
с финансов инструмент или инвестиционна 
услуга, която има общ характер или е пер­
сонализирана, за да отразява обстоятелствата 
на индивидуален клиент;
2. материали в писмена форма от трето 
лице, които са поръчани и платени от корпо­
ративен емитент или потенциален емитент за 
промотиране на нова емисия на дружеството, 
или когато с трето лице е сключен договор 
и то е получило плащане от емитента да из­
готвя такива материали на текуща база, при 
условие че отношенията са ясно разкрити в 
материалите и че материалите се предоста­
вят едновременно на всички инвестиционни 
посредници, които желаят да ги получат, или 
на широката общественост;
3. участие в конференции, семинари и други 
мероприятия за обучение относно ползите и 
характеристиките на специфичен финансов 
инструмент или инвестиционна услуга;
4. представителни разходи с разумна ми­
нимална стойност, като разходи за храна и 
напитки за бизнес срещи, конференции, се­
минари или други мероприятия за обучение, 
посочени в т. 3.
(4) Инвестиционният посредник преди 
предоставянето на клиентите на съответни­
те инвестиционни или допълнителни услуги 
разкрива информация за незначителните 
непарични облаги. В информацията незна­
чителните непарични облаги може да бъдат 
описани по-общо.
Раздел III
Изисквания при предоставяне или получава­
не на възнаграждения, комисиони или други 
парични или непарични облаги във връзка 
с проучване
Чл. 37. (1) Изготвянето на проучване от 
трето лице за инвестиционен посредник, 
който предоставя управление на портфейл 
или други инвестиционни или допълнителни 
услуги на клиентите, не се счита за стимул, 
ако се получава срещу:
1. преки плащания със средства на инвес­
тиционния посредник; или
2. плащания от отделна сметка на инвес­
тиционния посредник за плащане за проуч­
ване, която се финансира от специална такса 
за проучване, начислена на клиента, и при 
условие че са спазени изискванията по ал. 2, 
чл. 38, ал. 1 и чл. 39, ал. 1.
(2) Инвестиционният посредник контроли­
ра и носи отговорност за сметката за плащане 
за проучване по ал. 1, т. 2.
(3) Инвестиционният посредник може да 
възложи управлението на сметката за плаща­
не за проучване по ал. 1, т. 2 на трето лице, 
при условие че тази договореност улеснява 
купуването на проучване от трето лице и 
плащанията на доставчиците на проучване 
на името на инвестиционния посредник, без 
да предизвиква необосновано закъснение в 
съответствие с вътрешните правила и проце­
дури на инвестиционния посредник.
Чл. 38. (1) Инвестиционният посредник 
определя бюджет за проучване и извършва 
редовен преглед на бюджета съгласно вътреш­
на процедура.
(2) Инвестиционният посредник приема 
и прилага вътрешна процедура за връщане 
на средствата на клиентите, представляващи 
излишък по сметката по чл. 37, ал. 1, т. 2, в 
случай че в края на съответен период, опреде­
лен в процедурата, в сметката има излишък, 
съответно за прихващането им от бюджета за 
проучване и таксата за проучване, изчислена 
за следващия период.
Чл. 39. (1) Инвестиционният посредник 
извършва редовна оценка на качеството на 
закупените проучвания въз основа на ясни 
критерии за качество и способността им 
да допринасят за по-добри инвестиционни 
решения.
(2) Инвестиционният посредник приема и 
прилага политика, която урежда извършването 
на редовната оценка по ал. 1.
(3) Политиката по ал. 2 определя степен­
та, до която проучванията, закупени чрез 
сметката за плащане за проучване, може да 
осигурят ползи за портфейлите на клиентите, 
включително като се вземат предвид, когато 
е подходящо, инвестиционните стратегии, 
приложими към различни видове портфейли,